**Projekto įgyvendinimo plano parengimo paslaugos pirkimo pagal Investicijų programos prioriteto „Socialiai atsakingesnė Lietuva“ priemonę sutartis**

2025 m. d. Nr. \_\_\_\_\_

Šilalė

**Šilalės rajono savivaldybės administracija**, juridinio asmens kodas 188773720, adresas: J. Basanavičiaus g. 2-1, 75138 Šilalė, atstovaujama Šilalės rajono savivaldybės administracijos direktoriaus Andriaus Jančausko, veikiančio pagal Šilalės rajono savivaldybės administracijos nuostatus (toliau – Užsakovas) ir

**UAB „Admin ltu“,** atstovaujama vadovės Liudos Šalkauskienės, veikiančios pagal bendrovės įstatus (toliau – Paslaugų teikėjas), kartu vadinami Šalimis, o kiekvienas atskirai – Šalimi, sudarė šią sutartį (toliau – Sutartis), kurioje susitariama:

**I. SUTARTIES DALYKAS**

* 1. Sutarties dalykas – šia sutartimi Paslaugų teikėjas įsipareigoja **parengti** **projekto įgyvendinimo plano pagal Investicijų programos prioriteto „Socialiai atsakingesnė Lietuva“ priemonę** (toliau – paslaugos).
  2. Perkamų paslaugų apimtys ir reikalavimai joms atlikti nurodyti Techninėje specifikacijoje.
  3. Paslaugų teikimo vieta – Šilalės rajono savivaldybės teritorija.

**II. PASLAUGŲ SUTEIKIMO TERMINAI**

* 1. Paslaugos turi būti suteiktos per **1 (vieną) mėnesį nuo sutarties įsigaliojimo dienos. Sutarties terminas gali būti pratęstas 1 (vieną) kartą 1 (vienam) mėnesiui.** Šiame Sutarties papunktyje nustatytas paslaugų suteikimo terminas yra esminė Sutarties sąlyga, o Paslaugų teikėjo įsipareigojimas Suteikti paslaugas per šiame papunktyje nustatytą terminą yra esminis Paslaugų teikėjo įsipareigojimas. Paslaugų suteikimo termino nesilaikymas laikomas esminiu Sutarties pažeidimu.

**III. SUTARTIES DALYKO KAINA IR APMOKĖJIMO TVARKA**

3.1. Sutartyje nustatyta fiksuotos kainos kainodara.

3.2. Sutarties paslaugų kaina yra **3000,00** **Eur** (*trys tūkstančiai eurų 0 ct*). Teikėjas nėra PVM mokėtojas.

3.3. Į kainą įeina visi mokesčiai (įskaitant PVM) ir visos kitos Paslaugų teikėjo išlaidos (transportas, darbo užmokestis ir kt.).

3.4. Jeigu sutarties galiojimo metu, pasikeitus Lietuvos Respublikos teisės aktams, pasikeistų PVM tarifo dydis, paslaugų kainai bus taikomas naujai nustatytas PVM tarifas. Paslaugų kaina be PVM nekeičiama. Kainos perskaičiavimas įforminamas papildomu susitarimu. Kainodaros taisyklės yra esminės Sutarties sąlygos, kurios nebus keičiamos per visą sutarties vykdymo laikotarpį.

3.5. **Atsiskaitymo su Paslaugų teikėju tvarka:**

3.5.1. Paslaugų perdavimas ir priėmimas įforminamas Šalių suderintu paslaugų perdavimo-priėmimo aktu (toliau – aktas).

3.5.2. Paslaugų teikėjui už tinkamai ir faktiškai suteiktas paslaugas apmokama pagal akto pagrindu išrašytą PVM sąskaitą faktūrą.

3.5.3. Paslaugų rezultatas laikomas perduotu, kai aktą pasirašo Užsakovas. Užsakovui nepasirašius akto, nurodomos priežastys, kodėl aktas nepasirašomas. Tokiu atveju Paslaugų teikėjas privalo pašalinti visus nurodytus trūkumus per Užsakovo nurodytą terminą. Paslaugų teikėjui to nepadarius per nustatytą terminą, tai laikoma esminiu Sutarties pažeidimu.

3.5.5. Sąskaitos faktūros teikiamos tik elektroniniu būdu. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos Paslaugų teikėjo pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis informacinės sistemos **„SABIS“** priemonėmis. Paslaugos yra apmokamos Lietuvos Respublikos finansų ministro nustatyta tvarka. Elektroninės sąskaitos faktūros priimamos ir apdorojamos naudodamasi informacinės sistemos „SABIS“ priemonėmis.

3.5.6. Užsakovas visas mokėtinas sumas moka pavedimu į Sutartyje nurodytą Paslaugų teikėjo banko sąskaitą.

3.5.7. Užsakovas apmoka už suteiktas paslaugas ne vėliau kaip per **30 (trisdešimt**) kalendorinių dienų nuo PVM sąskaitos faktūros gavimo dienos. Paslaugų teikėjui apmokama tik po Centrinės projektų valdymo agentūros (toliau – CPVA) vertinimo pabaigos.

3.5.8. Užsakovas gali atsiskaityti tiesiogiai su subtiekėju (-ais), jei subtiekėjas raštu išreiškia norą pasinaudoti tiesioginio atsiskaitymo galimybe. Tokiu atveju turi būti sudaroma trišalė sutartis tarp Užsakovo, Paslaugų teikėjo ir subtiekėjo, kurioje aprašoma tiesioginio atsiskaitymo su subtiekėju tvarka. Paslaugų teikėjas turi teisę prieštarauti nepagrįstiems mokėjimams. Tiesioginio atsiskaitymo su subtiekėjais galimybė nekeičia Paslaugų teikėjo atsakomybės dėl Sutarties įvykdymo.

**IV. ŠALIŲ TEISĖS IR ĮSIPAREIGOJIMAI**

* 1. **Paslaugų teikėjas įsipareigoja**:
     1. teikti paslaugas profesionaliai ir kokybiškai bei efektyviai pagal Techninėje specifikacijoje (Sutarties 1 priedas) nurodytus reikalavimus;
     2. nedelsiant raštu informuoti Užsakovą apie bet kurias aplinkybes, trukdančias ar galinčias sutrukdyti Paslaugų teikėjui suteikti paslaugas nustatytais terminais;
     3. laikytis Lietuvos Respublikos ir Europos Sąjungos teisės aktų reikalavimų;
     4. Paslaugų teikimo metu, Užsakovui pareikalavus, teikti informaciją apie Paslaugų teikimo eigą;
     5. Užsakovui pateikus pastabas dėl suteiktų Paslaugų, raštu atsakyti į pateiktas pastabas ir (arba), jei reikalinga, pagal jas koreguoti atitinkamą ataskaitą;
     6. be išankstinio rašytinio Užsakovo sutikimo neskleisti, neperduoti tretiesiems asmenims ir nenaudoti ne pagal paskirtį informacijos, kuri bet kokia forma buvo gauta iš Užsakovo ar jai pavaldžių įstaigų ir įmonių, tapo prieinama ar žinoma vykdant Sutartį. Užtikrinti informacijos apsaugą, t. y. užkirsti galimybę tretiesiems asmenims sužinoti tokią informaciją, išskyrus atvejus, kai informacijos atskleidimas yra privalomas pagal Lietuvos Respublikos teisės aktus. Teisės aktų reikalaujamo privalomo informacijos atskleidimo atveju, nedelsdamas pranešti apie tai Užsakovui, nebent toks pranešimas negalimas pagal Lietuvos Respublikos teisės aktus;
     7. atlyginti Užsakovo patirtus tiesioginius nuostolius, atsiradusius dėl Paslaugų teikėjo kaltės;
     8. pataisyti paraišką pagal Užsakovo arba pateiktas pastabas.
  2. Paslaugų teikėjas įsipareigoja per 5 dienas nuo Sutarties pasirašymo dienos pateikti Paslaugų teikimo grafiką ir jį suderinti su Užsakovu (ne mažiau kaip vieno tarpinio PĮP ir IP pateikimas Užsakovo peržiūrai).

**4.2. Paslaugų teikėjas turi teisę:**

4.2.1. suteikti paslaugas anksčiau nei nurodyta 2.2 papunktyje ir Techninėje specifikacijoje (Sutarties 1 priedas);

4.2.2. gauti apmokėjimą už kokybiškai suteiktas paslaugas pagal Sutartį;

4.2.3. turi kitas teises nurodytas galiojančiuose Lietuvos Respublikos teisės aktuose.

**4.3. Užsakovas įsipareigoja:**

4.3.1. suteikti turimą informaciją ar dokumentus, reikalingus Sutartyje numatytoms paslaugoms teikti;

4.3.2. bendradarbiauti su Paslaugų teikėju, įgyvendinant Sutartį bei Techninę specifikaciją (Sutarties priedas);

4.3.3. priimti Paslaugų teikėjo kokybiškai suteiktas Paslaugas ir atsiskaityti už jas Sutartyje nustatyta tvarka ir terminais;

4.3.4.tinkamai vykdyti kitus įsipareigojimus, nustatytus Sutartyje;

**4.4. Užsakovas turi teisę:**

4.4.1. pareikšti pretenzijas dėl Paslaugų rezultatų trūkumų ir duoti privalomus nurodymus Paslaugų teikėjui, susijusius su Sutarties vykdymu;

4.4.2. turi kitas teises nurodytas galiojančiuose Lietuvos Respublikos teisės aktuose.

**V. ŠALIŲ ATSAKOMYBĖ**

5.1. Paslaugų teikėjas atsako:

5.1.1. už tinkamą kokybiškų paslaugų teikimą Techninėje specifikacijoje (Sutarties priedas) nurodyta apimtimi ir terminais;

5.1.2. už subteikėjų suteiktas paslaugas (jeigu tokie yra numatyti) ir Sutarties įsipareigojimų, kurių dalį prisiima subteikėjas tinkamą vykdymą;

5.2. Paslaugų teikėjas, laiku neįvykdęs prisiimtų sutartinių įsipareigojimų, moka delspinigius po 0,02% už kiekvieną pavėluotą dieną.

5.3. Užsakovas, laiku neįvykdęs mokėjimo įsipareigojimų, Paslaugų teikėjui pareikalavus, moka delspinigius po 0,02% nuo laiku neapmokėtos sumos už kiekvieną uždelstą dieną.

5.4. Paslaugų teikėjas privalo nedelsdamas raštu informuoti Užsakovą apie bet kurias aplinkybes, kurios trukdo ar gali sutrukdyti Paslaugų teikėjui įvykdyti užsakymą per nustatytą terminą.

5.5. Užsakovas turi teisę be atskiro išankstinio Paslaugų teikėjo įspėjimo sulaikyti ir/ar  
išskaičiuoti iš Paslaugų teikėjui pagal šią Sutartį mokamų sumų visas ir bet kokias nuostolių  
kompensavimo ir/ar netesybų (delspinigių, baudų ir pan.) sumas, Paslaugų teikėjo mokėtinas  
Užsakovui, t. y. Užsakovui vienašališkai įskaitant vienarūšį priešpriešinį reikalavimą atitinkamai sumai. Apie atliktą įskaitymą Užsakovas informuoja Paslaugų teikėją.

5.6. Jeigu Paslaugų teikėjas padaro esminį Sutarties pažeidimą arba atsisako Sutarties vykdymo, arba nutraukia Sutartį ne dėl Užsakovo kaltės, Paslaugų teikėjas įsipareigoja sumokėti Užsakovui 500,00 (penkių šimtų eurų 0 ct) Eur dydžio baudą.

**VI. AUTORIAUS IR INTELEKTINĖS NUOSAVYBĖS TEISĖS**

6.1. Paslaugų teikėjas perduoda Užsakovui visas turtines ir neturtines autoriaus teises ir kitas susijusias teises į paslaugų rezultatą, įskaitant, bet neapsiribojant teisę autoriaus teisių objektą atgaminti ir modifikuoti. Šios teisės pereina Užsakovui nuo akto pasirašymo momento (kai aktą pasirašo Užsakovas), tai yra nuo paslaugų rezultato perdavimo Užsakovo nuosavybėn momento.

6.2. Užsakovas turi teisę be jokio papildomo Paslaugų teikėjo sutikimo, savo nuožiūra, nevaržomai ir nemokėdamas jokio papildomo atlyginimo Paslaugų teikėjui naudotis visomis pagal šias sąlygas įgytomis turtinėmis teisėmis, įskaitant, bet tuo neapsiribojant, perleisti turimas teises tretiesiems asmenims.

6.3. Užsakovui perduotų vykdant Sutartį Paslaugų teikėjo parengtų dokumentų rezultatų naudojimas negali būti apribotas slaptažodžiais ir (ar) bet kokiais kitais būdais, apribojančiais Užsakovo autoriaus teisių įgyvendinimą.

6.4. Paslaugų teikėjui tenka visa atsakomybė, jeigu teikiant paslaugas pažeidžiamos trečiųjų asmenų intelektinės nuosavybės teises. Tokiu atveju Paslaugų teikėjas privalo nedelsiant savo sąskaita pašalinti tokius pažeidimus ir atlyginti visas Užsakovo dėl to patirtas išlaidas.

**VII. NENUGALIMA JĖGA**

7.1. Nė viena Sutarties Šalis nėra laikoma pažeidusi Sutartį arba nevykdanti savo įsipareigojimų pagal ją, jei įsipareigojimus vykdyti jai trukdo nenugalimos jėgos aplinkybės, atsiradusios po konkurso nugalėtojo paskelbimo ar po Sutarties įsigaliojimo dienos.

7.2. Nenugalimos jėgos aplinkybių sąvoka apibrėžiama ir Šalių teisės, pareigos ir atsakomybė esant šioms aplinkybėms reglamentuojamos Lietuvos Respublikos civilinio kodekso 6.212 straipsnyje

7.3. Jei kuri nors Sutarties Šalis mano, kad atsirado nenugalimos jėgos aplinkybės, dėl kurių ji negali vykdyti savo įsipareigojimų, ji nedelsdama informuoja apie tai kitą Šalį, pranešdama apie aplinkybių pobūdį, galimą trukmę ir tikėtiną poveikį. Jei Užsakovas raštu nenurodo kitaip, Paslaugų teikėjas toliau vykdo savo įsipareigojimus pagal Sutartį tiek, kiek įmanoma, ir ieško alternatyvių būdų savo įsipareigojimams, kurių vykdyti nenugalimos jėgos aplinkybės netrukdo, vykdyti.

7.4. Jeigu aplinkybė, dėl kurios neįmanoma Sutarties įvykdyti, laikina, tai šalis atleidžiama nuo atsakomybės tokiam laikotarpiui, kuris yra protingas atsižvelgiant į tos aplinkybės įtaką Sutarčiai vykdyti. Pasibaigus minėtam laikotarpiui, Paslaugų teikėjas privalo atnaujinti surinktus duomenis paslaugoms teikti ir toliau tęsti darbus.

7.5. Nenumatytomis aplinkybėmis nelaikoma tai, kad Paslaugų teikėjas neturi galimybės įsigyti prekių ar paslaugų, reikalingų sutartiniams įsipareigojimams vykdyti, neturi reikiamų finansinių ar kitų išteklių, Bendrojo plano tikrinančių ir derinančių institucijų, visuomenės bei Užsakovo Paslaugų teikėjui pateiktų pastabų ir trūkumų apimtis, savalaikis duomenų, reikalingų tinkamai suteikti paslaugas, nesurinkimas iš institucijų, kai už duomenų surinkimą atsakingas Paslaugų teikėjas.

**XIII. GINČŲ SPRENDIMO TVARKA**

8.1. Sutarties Šalys visus ginčus stengiasi išspręsti derybomis. Kilus ginčui, Sutarties Šalys raštu išdėsto savo nuomonę kitai Šaliai ir pasiūlo ginčo sprendimą. Gavusi pasiūlymą ginčą spręsti derybomis, Šalis privalo į jį atsakyti per 15 kalendorinių dienų. Ginčas turi būti išspręstas per ne ilgesnį nei 30 kalendorinių dienų terminą nuo derybų pradžios. Jei ginčo išspręsti derybomis nepavyksta arba, jei kuri nors Šalis laiku neatsako į pasiūlymą ginčą spręsti derybomis, kita Šalis turi teisę, įspėdama apie tai kitą Šalį, pereiti prie kito ginčų sprendimo procedūros etapo teisės aktų nustatyta tvarka.

8.2. Visi ginčai, kylantys dėl šios Sutarties ar su ja susiję, nepavykus jų išspręsti derybų būdu, sprendžiami Lietuvos Respublikos civilinio proceso kodekso nustatyta tvarka pagal Užsakovo buveinės vietą.

**IX. SUSIRAŠINĖJIMAS**

9.1.Sutarties Šalys susirašinėja lietuviųkalba. Visi pranešimai, sutikimai ir kitas susižinojimas, kuriuos Šalis gali pateikti pagal šią Sutartį, bus laikomi galiojančiais ir įteiktais tinkamai, jeigu yra asmeniškai pateikti kitai Šaliai ir gautas patvirtinimas apie gavimą arba išsiųsti registruotu paštu, faksu, elektroniniu paštu (patvirtinant gavimą) Sutartyje nurodytais adresais ar fakso numeriais, kitais adresais ar fakso numeriais, kuriuos nurodė viena Šalis, pateikdama pranešimą.

9.2.Jei pasikeičia Šalies adresas ir / ar kiti duomenys, tokia Šalis turi informuoti kitą Šalį pranešdama ne vėliau, kaip per 5 (penkias) dienas. Jei Šaliai nepavyksta laikytis šių reikalavimų, ji neturi teisės į pretenziją ar atsiliepimą, jei kitos Šalies veiksmai, atlikti remiantis paskutiniais žinomais jai duomenimis, prieštarauja Sutarties sąlygoms arba ji negavo jokio pranešimo, išsiųsto pagal tuos duomenis.

**X. SUTARTIES GALIOJIMAS, KEITIMAS IR NUTRAUKIMAS, STABDYMAS**

10.1. Sutartis įsigalioja, kai Sutartį pasirašo abi Sutarties Šalys ir galioja, kol visiškai įvykdomi įsipareigojimai, šalys sutaria Sutartį nutraukti arba ji nutraukiama Sutartyje nustatytais atvejais.

10.2. Užsakovas turi teisę vienašališkai nutraukti šią Sutartį, dėl esminio sutarties pažeidimo įspėjęs Paslaugų teikėją prieš 14 kalendorinių dienų, šiais atvejais:

10.2.1. jei Paslaugų teikėjas nevykdo sutartinių įsipareigojimų, nepradeda laiku teikti paslaugų ir po rašytinio Užsakovo įspėjimo toliau jų nevykdo.

10.2.2. patikrinus paslaugų teikimo eigą tampa aišku, kad jos nebus suteiktos iki termino pabaigos, Paslaugų teikėjas bankrutuoja arba yra likviduojamas ir pareikalauti iš Paslaugų teikėjo atlyginti Užsakovo patirtus nuostolius.

10.2.3. kai Paslaugų teikėjas nesilaiko sutarties terminų ir tai yra esminis Sutarties pažeidimas;

10.3. Paslaugų teikėjas turi teisę nutraukti vienašališkai Sutartį prieš terminą įspėjęs Užsakovą prieš 14 kalendorinių dienų, jei Užsakovas nevykdo sutartinių įsipareigojimų ir nepradeda jų vykdyti po Paslaugų teikėjo raštiško pranešimo.

10.4. Sutartis prieš terminą gali būti nutraukta bendru šalių rašytiniu susitarimu.

10.5. Sutartis gali būti nutraukta Užsakovo iniciatyva, dėl priežasčių, nurodytų Viešųjų pirkimų įstatymo 90 straipsnio 1 dalyje, įspėjus Paslaugų teikėją prieš 14 kalendorinių dienų.

10.6. Nutraukus Sutartį ar jai pasibaigus, lieka galioti šios Sutarties nuostatos, susijusios su atsakomybe tarp Šalių pagal šią Sutartį, konfidencialumo ir duomenų sauga, taip pat visos kitos šios Sutarties nuostatos, kurios išlieka galioti po Sutarties nutraukimo arba turi išlikti galioti, kad būtų visiškai įvykdyta ši Sutartis.

10.7. Užsakovas, įspėjęs Paslaugų teikėją prieš 14 kalendorinių dienų, nesikreipiant į teismą, gali nutraukti Sutartį ir šiais atvejais:

10.7.1. kai Paslaugų teikėjas įsiteisėjusiu kompetentingos institucijos ar teismo sprendimu yra pripažintas kaltu dėl profesinio pažeidimo, sukčiavimo, korupcijos, pinigų plovimo, dalyvavimo nusikalstamoje organizacijoje;

10.7.2. kai Paslaugų teikėjas teisės aktų nustatyta tvarka įrašomas į Nepatikimų tiekėjų sąrašą;

10.7.3. kai Paslaugų teikėjas sudaro subteikimo sutartį (ar keičia subteikėją) be Užsakovo sutikimo.

10.8. Sutarties sąlygos gali būti keičiamos tik vadovaujantis Viešųjų pirkimų įstatymo 89   
straipsnio nuostatomis. Sutarties galiojimo laikotarpiu Šalis, inicijuojanti Sutarties sąlygų pakeitimą, pateikia kitai Šaliai raštišką prašymą keisti Sutarties sąlygas bei dokumentų, pagrindžiančių prašyme   
nurodytas aplinkybes, argumentus ir paaiškinimus, kopijas. Į pateiktą prašymą pakeisti atitinkamą   
Sutarties sąlygą kita Šalis motyvuotai atsako ne vėliau kaip per 10 darbo dienų. Šalims nesutarus   
dėl Sutarties sąlygų keitimo, sprendimo teisę turi Užsakovas.

10.9. Sutarties pakeitimai turi būti įforminami rašytiniu susitarimu, pasirašomu abiejų Sutarties Šalių ir tampa neatskiriama Sutarties dalimi.

10.10. Jeigu kuri nors šios Sutarties nuostata taptų negaliojančia dėl prieštaravimo imperatyvioms teisės aktų nuostatoms ar dėl kitų priežasčių, tai neatleis Šalių nuo jų įsipareigojimų vykdymo ir, jeigu teisiškai įmanoma, Šalys privalės dėti visas pastangas, kad pasiektų tikslus, kurie ekonominiu požiūriu būtų artimiausi tokiose nuostatose numatytiems tikslams. Tokiu atveju Šalys turi susitarti pakeisti netinkamą nuostatą ekonominiu požiūriu artimiausia nuostata ir tai įforminti raštu.

* 1. Esant svarbioms aplinkybėms, nepriklausančiomis nei nuo Teikėjo, nei nuo Užsakovo valios, dėl kurių Teikėjas negali vykdyti savo sutartinių įsipareigojimų ir / arba esant kitoms nenumatytoms aplinkybėms, kai jos tampa žinomos po Sutarties sudarymo bei Tiekėjas nebuvo prisiėmęs jų atsiradimo rizikos, Užsakovas turi teisę sustabdyti sutartinių įsipareigojimų, kurie negali būti įvykdyti, vykdymą, nurodydamas (jeigu įmanoma) **sustabdymo trukmę dienomis**. Sutartinių įsipareigojimų vykdymas gali būti sustabdomas esant, bet neapsiribojant, šioms aplinkybėms:
     1. Užsakovas neturi galimybės vykdyti savo įsipareigojimų pagal Sutartį (neturi ar netenka finansinių galimybių apmokėti už paslaugas);
     2. pakeičiamas galiojantis teisės aktas ar įsigalioja naujas teisės aktas, kuris turi įtakos šios Sutarties vykdymui;
     3. būtinas papildomas laikas atlikti papildomą pirkimą;
     4. bet koks vėlavimas, kliūtys ar trukdymai, sukelti arba priskiriami Užsakovui arba tretiesiems asmenims, trečiųjų šalių neveikimas arba netinkamo veikimas;
     5. fizinės kliūtys arba kitos fizinės sąlygos, su kuriomis, vykdant sutartinius įsipareigojimus, susiduria Paslaugų teikėjas, ir tų kliūčių ar sąlygų Paslaugų teikėjas nebūtų galėjęs pagrįstai numatyti;
     6. kitos aplinkybės, kurios nebuvo žinomos pirkimo vykdymo metu ir su kuriomis susidurtų bet kuris tiekėjas. Aplinkybės, kurios yra priskiriamos Paslaugų teikėjas rizikai, pavyzdžiui, subtiekėjų, subtiekėjų, subrangovų neveikimas ar netinkamas veikimas ir pan., nėra laikomos aplinkybėmis, dėl kurių gali būti sustabdomas sutartinių įsipareigojimų vykdymas.
  2. Atsiradus aplinkybėms, dėl kurių Paslaugų teikėjas negali vykdyti sutartinių įsipareigojimų, Paslaugų teikėjas apie tai nedelsdamas privalo informuoti Užsakovą, pateikdamas informaciją ir dokumentus, įrodančius sutartinių įsipareigojimų vykdymo negalimumą dėl aplinkybių, nepriklausančių nuo Paslaugų teikėjas. Sutartiniai įsipareigojimai arba jų dalis (priklausomai, kas buvo sustabdyta) nevykdomi iki sutartinių įsipareigojimų vykdymo atnaujinimo. Sustabdytų įsipareigojimų vykdymas atnaujinamas išnykus aplinkybėms, dėl kurių jis buvo sustabdytas, Užsakovui apie tai pranešus raštu. Sutartinių įsipareigojimų atnaujinamas pagal rašytinį Užsakovo nurodymą. Atnaujinus **įsipareigojimų vykdymą,** Paslaugų teikėjo sutartinių įsipareigojimų įvykdymo terminas pratęsiamas tokiam terminui, kuris sustabdymo metu buvo likęs iki Paslaugų teikėjo sutartinių įsipareigojimų įvykdymo pabaigos.
  3. Užsakovas taip pat turi teisę sustabdyti sutartinių įsipareigojimų ar kurios nors jų dalies vykdymą, jeigu jam pagrįstai kyla įtarimų dėl teikiamų paslaugų, kurios priskiriamos prie Paslaugų teikėjo sutartinių įsipareigojimų, kokybės ir reikia laiko patikrinti bei įsitikinti teikiamų paslaugų, kurios priskiriamos prie Paslaugų teikėjo sutartinių įsipareigojimų, kokybe. Tokiu atveju sutartinių įsipareigojimų ar jų dalies vykdymo stabdymas galimas iki 5 (penkių) darbo dienų. Sustabdytų įsipareigojimų ar jų dalies vykdymas atnaujinamas šioje Sutartyje nustatyta tvarka. Užsakovo galimybė pasinaudoti šia teise negali priklausyti nuo Paslaugų teikėjo valios ar būti jo įtakojama.
  4. Jei sutartinių įsipareigojimų vykdymas dėl priežasčių, nepriklausančių nuo Paslaugų teikėjo, buvo sustabdytas laikotarpiui, ne trumpesniam nei 60 (šešiasdešimt) dienų, praėjus 60 dienų Tiekėjas gali rašytiniu pranešimu Užsakovo pareikalauti atnaujinti įsipareigojimų vykdymą per 14 (keturiolika) dienų arba nutraukti Sutartį.
  5. Sutartinių įsipareigojimų vykdymo sustabdymas visais Sutartyje numatytais atvejais turi būti raštiškas, nurodant motyvuotas priežastis ir sustabdymo terminą, bei pridedant dokumentus, patvirtinančius sustabdymo pagrindą.

**XII. KITOS SUTARTIES SĄLYGOS**

* 1. Paslaugų teikėjas, įsipareigoja vykdydamas Sutartį, laikytis šių aplinkosaugos reikalavimų: Techninė dokumentacija, ataskaitos ir (ar) kiti su Sutarties vykdymu susiję dokumentai Užsakovui turi būti pateikti tik elektroniniu formatu. Techninės dokumentacijos galutinės versijos ir priėmimo-perdavimo aktai turi būti pasirašomi el. parašu, jeigu nesusitarta kitaip. Išimtiniais atvejais su Sutarties vykdymu susiję dokumentai gali būti pateikiami fiziniu dokumentų formatu, jeigu toks formatas privalomas pagal teisės aktus ir (ar) Užsakovas nurodo tokį būtinumą.
  2. Užsakovo paskirtas asmuo, atsakingas už Sutarties vykdymą: Šilalės rajono savivaldybės administracijos ....
  3. Užsakovo paskirtas asmuo, atsakingas už Sutarties ir pakeitimų paskelbimą pagal Viešųjų pirkimų įstatymo 86 straipsnio 9 dalies nuostatas, Šilalės rajono savivaldybės administracijos ....
  4. Šalys neturi teisės perduoti trečiajam asmeniui teisių ir įsipareigojimų pagal šią Sutartį be raštiško kitos šalies sutikimo.
  5. Sutartis sudaryta lietuvių kalba dviem vienodą teisinę galią turinčiais egzemplioriais, po vieną Užsakovui ir Paslaugų teikėjui.
  6. Dėl visko, kas tiesiogiai nereglamentuota šioje sutartyje, šalys privalo vadovautis galiojančiais Lietuvos Respublikos įstatymais ir kitais teisės aktais.
  7. Šalys patvirtina, kad Sutartį perskaitė, suprato jos turinį ir pasekmes, priėmė ją kaip   
     atitinkančią jų tikslus ir pasirašė aukščiau nurodyta data.

12.8. Rangovas vykdydamas Sutartį, laikytis šių aplinkosaugos reikalavimų: Techninė dokumentacija, ataskaitos ir (ar) kiti su Sutarties vykdymu susiję dokumentai Užsakovui turi būti pateikti tik elektroniniu formatu. Techninės dokumentacijos galutinės versijos ir priėmimo-perdavimo aktai turi būti pasirašomi el. parašu, jeigu nesusitarta kitaip. Išimtiniais atvejais su Sutarties vykdymu susiję dokumentai gali būti pateikiami fiziniu dokumentų formatu, jeigu toks formatas privalomas pagal teisės aktus ir (ar) Užsakovas nurodo tokį būtinumą.

* 1. Prie Sutarties pridedami šie priedai, kurie yra neatskiriama Sutarties dalis:
     1. Pasiūlymas
     2. Techninė specifikacija

**III. ŠALIŲ REKVIZITAI**

|  |  |  |
| --- | --- | --- |
| **Užsakovas**  **Šilalės rajono savivaldybės administracija**  Adresas: J. Basanavičiaus g. 2-1,75138 Šilalė  Juridinio asmens kodas 188773720  A. s. LT524010044500040033  Bankas „Luminor Bank“, AS  Kodas 40100  El. paštas administratorius@silale.lt  Tel. (8 449) 76114  Faksas (8 449) 76118  Šilalės rajono savivaldybės administracijos direktorius Andrius Jančauskas  Parašas ...................................................  Data.........................................................  A.V. |  | **Paslaugų teikėjas**  UAB „Admin ltu“  Juridinio asmens kodas 306702440  Saulėtekio g. 21, Bubiai, Šiaulių r.   1. s. LT414010051005896773   Bankas „Luminor Bank“, AS  Tel. +37068242882  El. paštas liudaisalkauskienei@gmail.com  Direktorė  Liuda Šalkauskienė  Parašas ...................................................  Data.........................................................  A.V. |