1 priedas

**TECHNINĖ SPECIFIKACIJA**

I. VARTOJAMOS SĄVOKOS

Žemiau pateikiamos šiame dokumente vartojamos sąvokos ir sutrumpinimai:

| **Sąvoka/ sutrumpinimas** | Apibrėžimas/ paaiškinimas |
| --- | --- |
| Aktas | Paslaugų priėmimo – perdavimo aktas |
| CPVA | VšĮ Centrinė projektų valdymo agentūra |
| Paslaugos | Šilalės rajono savivaldybės administracijos Projekto įgyvendinimo plano parengimo paslauga pagal Investicijų programos prioriteto „Socialiai atsakingesnė Lietuva“ pažangos priemonės „[Įgyvendinti įtraukųjį švietimą](https://www.esinvesticijos.lt/priemones/igyvendinti-itraukuji-svietima)” veiklą Nr. 12-003-03-02-01-03-03 “Didinti koordinuotai teikiamų švietimo pagalbos, socialinės, sveikatos priežiūros paslaugų ikimokyklinio ir priešmokyklinio amžiaus vaikams ir jų tėvams bei bendrojo ugdymo mokyklų ir profesinio mokymo įstaigų mokiniams ir jų tėvams pasiūlą, prieinamumą pasitelkiant nevalstybinio sektoriaus paslaugų teikėjus vidurio ir vakarų Lietuvos regione”.  . |
| Paslaugos teikėjas | Fizinis/ juridinis asmuo, su kuriuo bus sudaryta Šilalės rajono savivaldybės administracijos sutartis. |
| Programa | Investicijų programa |
| Projektas | Švietimo pagalbos ir koordinuotai teikiamų paslaugų užtikrinimas Šilalės ir Tauragės rajonų savivaldybėse |
| Sutartis | Fizinis/ juridinis asmuo, turintis teisę vykdyti veiklą LR teisės aktų nustatyta tvarka, su kuriuo bus sudaryta Šilalės rajono savivaldybės administracijos sutartis. |
| ŠRSA | Šilalės rajono savivaldybės administracija |
| PĮP | Projekto įgyvendinimo planas |

II. PERKANČIOJI ORGANIZACIJA, PIRKIMO OBJEKTAS

1. Perkančioji organizacija – Šilalės rajono savivaldybės administracija, J. Basanavičiaus g. 2-1, 75138 Šilalė.

Pirkimo objektas – Šilalės rajono savivaldybės administracijos Projekto įgyvendinimo plano parengimo paslauga pagal Investicijų programos prioriteto „Socialiai atsakingesnė Lietuva“ pažangos priemonės „[Įgyvendinti įtraukųjį švietimą](https://www.esinvesticijos.lt/priemones/igyvendinti-itraukuji-svietima) veiklą Nr. 12-003-03-02-01-03-03 “Didinti koordinuotai teikiamų švietimo pagalbos, socialinės, sveikatos priežiūros paslaugų ikimokyklinio ir priešmokyklinio amžiaus vaikams ir jų tėvams bei bendrojo ugdymo mokyklų ir profesinio mokymo įstaigų mokiniams ir jų tėvams pasiūlą, prieinamumą pasitelkiant nevalstybinio sektoriaus paslaugų teikėjus vidurio ir vakarų Lietuvos regione”.

1. Finansavimo šaltinis – Europos Sąjungos paramos lėšos, valstybės biudžeto lėšos, savivaldybių biudžeto lėšos

III. REIKALAVIMAI PERKAMAI PASLAUGAI IR PASLAUGŲ REZULTATUI

1. Paslaugos teikėjas įsipareigoja parengti PĮP vadovaujantis teisės aktais ir dokumentais (aktualiomis redakcijomis) Projektų administravimo ir finansavimo taisyklėmis, viešojo ir privataus sektorių partnerystės projektų rengimo ir įgyvendinimo taisyklėmis, Projektų finansavimo sąlygų aprašu.
2. Paslaugų teikėjui privaloma vadovautis visais Sutarties vykdymo metu naujai priimtais teisės aktais ir dokumentais, jeigu jie susiję su Sutarties įgyvendinimu.
3. Paslaugų teikėjas negali būti susijęs su PĮP aprašomų darbų vykdytojais ir/ ar paslaugų teikėjais, negali siūlyti sprendinių, kuriuose būtų nurodomas konkretus modelis ar šaltinis, konkretus procesas ar prekės ženklas, tipai, konkreti kilmė ar gamyba, dėl kurių tam tikroms įmonėms ar tam tikriems produktams, darbams ir/ ar paslaugoms būtų sudarytos palankesnės sąlygos (ši nuostata netaikoma kainos pagrindimo daliai).
4. Paslaugų teikėjas į PĮP turinį gali įtraukti ir papildomas, jo nuomone, svarbias dalis ir/ ar priedus.
5. Duomenis, informaciją, komercinius pasiūlymus, kainų pagrindimus ir kt. medžiagą, reikalingą PĮP parengimui, Paslaugų teikėjas surenka pats, išskyrus tuos atvejus, kai tokią viešai neprieinamą informaciją ir/ ar duomenis gali pateikti tik Paslaugų gavėjas.
6. ŠRSA paslaugų rezultatas pateikiamas elektronine versija (redaguotinu formatu).
7. Atsižvelgdamas į Perkančiosios organizacijos ir projekto įgyvendinime dalyvaujančių institucijų pateiktas pastabas ir pasiūlymus, kurie neprieštarauja teisės aktams, paslaugos teikėjas privalo patikslinti. Paslaugų tiekėjas po darbų priėmimo taiso, koreguoja PĮP taip, kad dokumentai būtų parengti pagal Programoje, Metodikoje nustatytus reikalavimus ir atitiktų Pažangos planą.
8. Paslaugų suteikimo terminai:
   1. PĮP su privalomais sprendimais parengimo terminas: iki 2025 m. liepos 1 d.  **Sutartis gali būti pratęsta 1 (vieną) karta jei pratęsiama PĮP pateikimo terminas.**
9. Paslaugų teikėjas įsipareigoja tikslinti, teikti paaiškinimus ir atlikti visus kitus reikalingus veiksmus pagal CPVA pastabas tol, kol bus baigtas PĮP vertinimas.
10. PĮP turi būti patikslinti per CPVA numatytą terminą, arba, atsižvelgiant į CPVA numatytus terminus, per kitą su ŠRSA individualiai suderintą terminą.
11. Rengdamas PĮP, Paslaugų teikėjas privalo glaudžiai bendradarbiauti ir nuolat konsultuotis su ŠRSA, jos paskirtais atstovais bei CPVA paskirtais konsultantais.
12. Paslaugų teikėjas įsipareigoja, esant poreikiui, dalyvauti ŠRSA nurodytuose fiziniuose ir/ ar virtualiuose susitikimuose, kuriuose būtų aptariami PĮP rengimo etapai, rezultatai ir/ ar išvados.
13. PĮP turi būti parengti taisyklinga lietuvių kalba.
14. Paslaugų teikėjas darbui iš savo lėšų turi numatyti transporto išlaidas, vykstant į susitikimus su ŠRSA atstovais, ryšio/ komunikacijos ir kopijavimo paslaugas bei kitas būtinąsias išlaidas.

**IV. PASLAUGŲ PRIĖMIMO IR ATSISKAITYMO TVARKA**

1. Paslaugos priimamos pasirašant Aktą. Aktas pasirašomas po to, kai galutinis PĮP pateikiamas CPVA, Paslaugos teikėjas PĮP ir visus duomenis patalpina CPVA duomenų mainų svetainėje INVESTIS.
2. Atsiskaitymo su Paslaugos teikėju tvarka:
   1. sąskaitos faktūros teikiamos tik per SABIS sistemą;
   2. Paslaugos teikėjui apmokama per 30 kalendorinių dienų nuo sąskaitos – faktūros priėmimo SABIS sistemoje dienos.

Parengė

....